Un autoturism a lovit sâmbătă, 4 mai, o ţeavă de gaz şi un gard al unui imobil din Sinteşti, judeţul Ilfov.
Accidentul s-a produs în comuna Vidra.
Poliţiştii oraşului Popeşti Leordeni au fost sesizaţi cu privire la faptul că un autoturism, condus de o femeie, a lovit o ţeavă de gaze şi gardul unui imobil de pe strada Principală, arată IPJ Ilfov.
Poliţiştii au stabilit că la volan se afla o femeie în vârstă de 27 de ani. Ea a fost testată cu aparatul alcooltest care a indicat valoarea de 0,67 mg/l alcool pur în aerul expirat.
Poliţiştii rutieri din Popeşti Leordeni continuă cercetările, sub aspectul săvârşirii infracţiunii de conducerea unui vehicul sub influenţa băuturilor alcoolice.